
Бүген Татарстан Республикасы Президенты Рөстәм Миңнеханов Россия делегациясе составында үзенең Һиндстанга визиты барышында Россия Федерациясе Президенты Владимир Путин һәм Һиндстан Премьер-министры Нарендры Моди сөйләшүләрендә катнашты.


Россия Федерациясе Президенты Россия-Һиндстан мөнәсәбәтләренең динамик үсешен билгеләп үтте. «Безнең илләр арасындагы мөнәсәбәтләр барлык юнәлешләр буенча алга таба бара», — дип белдерде дәүләт башлыгы, сөйләшүләрне ачып.


Владимир Путин ассызыклаганча, визит йомгаклары буенча күп кенә документларга имза салу планлаштырыла, аныңча бу – ике ил арасындагы мөнәсәбәтләр үсешендә җитди адым.


Путин ышандырып әйткәнчә, Россия җитәкчелеге Россия белән Һиндстан арасында дистәләгән еллар буена урнаштырылган линиядән читкә китмәячәк.


Нарендра Моди үз чиратында белдергәнчә, Россия – Һиндстанның иң якын дусты һәм өстенлеккә ия булган стратегик партнеры.


Һиндстан Премьер-министры шулай ук белдергәнчә, сөйләшүләр башланыр алдыннан алар Путин белән шәхси очрашу уздырганнар, анда күп кенә мәсьәләләр буенча фикер алышканнар, һәм сөйләшүләр форматында сәүдә-икътисадый мәсьәләләргә акцент ясарга тәкъдим итте.


Сөйләшүләр барышында Россия һәм Һиндстан башлыклары барында килешүләргә һәм контрактларга имза салынды.
Рөстәм Миңнеханов Россия һәм Һиндстан башлыклары сөйләшүләрендә катнашты